יצחק גוילי

יצחק גוילי הוא משורר, רואה חשבון ואיש עסקים ישראלי.

ביוגרפיה 
גוילי נולד ב-1964 באור עקיבא. בנעוריו היה תלמיד ישיבה בישיבת בני עקיבא בנתניה ובישיבת ההסדר בשעלבים ולחם בחזית מלחמת לבנון 1982. לאחר שירותו הצבאי למד חשבונאות וכלכלה באוניברסיטת תל אביב ושימש כמרצה ומורה במקצועות החשבונאות והכלכלה.

פעילותו הספרותית 
ב-2016 החל לפרסם שירים בבמות מקוונות, שיריו הופיעו במוספי תרבות בידיעות אחרונות, הארץ, וואלה ומעריב, בכתבי עת ובאתרי ספרות כמו עיתון 77, סלונט, סלון הדחויים, יקום תרבות, בכיוון הרוח, ביטאון שירה, בין סגול ובין תכלת, קול ההמון, שירת הכרך, מוטיב ואף ערך מספר גיליונות שירה.

שיריו הופיעו במספר אסופות, ביניהן "שיעור מולדת" לרגל 75 שנה למדינה בהוצאת "מוסד ביאליק" והמועצה הציונית ואסופת "אנא" בהוצאת קתרזיס.

ספר ביכוריו ״ספק חשכה״ ראה אור בשנת 2018, בהוצאת נוצה. ב-2022 יצא ספרו השני "חלון אל הבהיר" בהוצאת עמדה.

פעילות כאיש עסקים 
בשנת 1994 מונה גוילי כשותף במשרד ברייטמן אלמגור (Deloitte Israel), ובשנת 2002, פרש והקים משרד רואי חשבון עצמאי. מ-2002 עוסק ברכישה ושיקום של נכסים במצוקת אשראי והפעיל חברות מימון ומסחר פרטיות ובורסאיות. במהלך השנים עסק ברכישה והשבחה של נכסי נדל"ן, כמו כן פעל במסגרת פרטית כשותף בחברות מימון. מ-2011 פעיל כאחד הבעלים הבכירים במניות חברת האשראי הבורסאית אחים נאוי בע"מ.

גוילי נשוי, ולו שלושה ילדים. מתגורר בקיסריה.

ספריו 
 "ספק חשכה", 2018, הוצאת נוצה. עורכת: יעל אורנן.
 "חלון אל הבהיר", 2022, הוצאת עמדה. עורך: יקיר בן משה.

קישורים חיצוניים 
 יצחק גוילי באתר בכיוון הרוח
 יצחק גוילי באתר של נילי דגן
 יצחק גוילי באוצר הספרות של מוטיב
 סיפור מלחמה של יצחק גווילי במעריב -  לחיי סיומקה והצלקות שבארון
 השיר "תום הנעורים" במדור השירה של מעריב
 שירים מאת יצחק גוילי בכתב העת "יהי"
 מפגש בפסטיבל באר שירה - יצחק גוילי, אגי משעול, טל ניצן
 זְמַן נְקֻדָּתַים : בהגשת טל פאר מארחת את המשורר יצחק גוילי לשיחה על ספרו ״חלון אל הבהיר״
 השיר "על עוונות" באתר "בכיוון הרוח"
 השיר "המתים" באתר "בכיוון הרוח"
 ראיון עם יצחק גוילי באתר סלונט
 השיר "צלופן-ביוגרפיה" באתר סלונט

הערות שוליים